  Майя Бывальцева 19-тӥ куарусёнэ 19 часын Пыӵал тӥрлык поттӥсьлэн нуналаз Ижкарысь Шор площадьын росси эстрадаысь кизилиослэн концертсы ортчоз. Со сярысь Удмуртиысь тӧролэн но кивалтэтлэн пресс-службазы ивортэ. Ыбылӥськон тӥрлыкез кылдытӥсьлы М. Т. Калашниковлы 100 ар тырмон аре концертэз учкисьёс «Легендаен вераськонэ» пыриськозы. Праздниклэн куноосыз понна росси эстрадаысь кизилиос кырӟалозы: Александр Маршал, «Любэ» группа, Марина Хлебникова, Юлия Михальчик но Ясения Удмуртиысь тӧролэн но кивалтэтлэн пресс-службазыКонцертэз Иж тымет вадьсын фейерверк йылпумъялоз. Озьы ик Пыӵал тӥрлык поттӥсьлэн нуналэзлы Ижкарысь Шор площадьын чибориё крезьгуро фонтанэз усьтозы. Ватсалом, 18-19 куарусёнэ Ижкарын Россиысь пыӵал тӥрлык поттӥсьёслэн форумзы ортчоз. 21-тӥ куарусёнэ Удмуртилэн шоркараз «Русские витязи» пилотаж группа лыктоз. Тодэ вайытом, «Любэ» группа Пыӵал тӥрлык поттӥсьлэсь нуналзэ пусъёнэ Ижкаре кылем арын но вуылӥз.  Тегъёс: Лулчеберет Ижкар Удмуртия кырӟан Пыӵаллэсьтӥсьлэннуналэз  